Han og broderen Erik søgte ligesom svenskerne at blande sig i [[Livland]]s anliggender, hvilket ligesom kaperiet vakte Hansestædernes vrede. I 1481 døde bror Erik efter at have overdraget slotslovene over sine omfattende finske len til brødrene Iver og Laurens. Sten Sture søgte at få lenene tilbage under kronen, og forhandlingerne førte i 1483 efter Laurens’ død til en overenskomst mellem Iver og Sten Sture, hvor Iver afstod Erik Axelsens finske len ([[Vyborg|Viborg]], [[Tavastehus]] og [[St. Olofsborg]]) mod at få Borgholm med [[Øland]] for livstid og også [[Raseborg Len]], som Laurens Axelsen selv havde haft, og som dennes børn nu skulle have ret til at beholde i et vist antal år efter Ivers død.
Titler Politik Samfund Historie Ledelse Ledere